**HATÁSVIZSGÁLATI LAP**

1. **Társadalmi hatások**

A rendelet személyi hatálya a Tiszakécskei Polgármesteri Hivatal köztisztviselőire terjed ki, így pozitív hatása elsősorban az érintettek körében van.

1. **Gazdasági, költségvetési hatások**

A rendeletben meghatározott mértékű illetményalap alapján megállapított illetmények az önkormányzat 2021. évi költségvetéséből kerülnek finanszírozásra.

1. **Környezeti hatások**

A rendeletnek közvetlen környezeti hatása nincs.

1. **Egészségi következmény**

A rendeletnek közvetlen egészségi hatása nincs.

1. **Adminisztratív terheket befolyásoló hatások**

A kinevezések módosítása minimális többlet adminisztratív terhet eredményez.

1. **A jogszabály megalkotásának szükségessége, a jogalkotás elmaradásának várható következményei**

A rendelet megalkotása nem kötelező.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

Magyarország 2021. évi központi költségvetéséről szóló 2020. évi XC. törvény (továbbiakban: költségvetési törvény) 61. § (1) bekezdése alapján a közszolgálati tisztviselőkről szóló 2011. évi CXCIX. törvény 132. §-a szerinti illetményalap 2021. évben 38 650 forint.

A költségvetési törvény 61. § (6) bekezdése alapján a helyi önkormányzat képviselő-testülete rendeletben a 2021. évben - az önkormányzat saját forrásai terhére - a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot.

A Polgármesteri Hivatalban a fluktuáció elkerülése, a megfelelő végzettségű és tapasztalattal rendelkező szakemberek megtartása, valamint új jogviszony létesítése esetén a kiválasztási eljárásban a megfelelő jelölt megtalálása érdekében indokolt az illetményalap költségvetési törvénytől eltérő mértékű, magasabb összegben történő megállapítása.

**RÉSZLETES INDOKOLÁS**

1. **§-hoz**

Az 1. § tartalmazza a rendelet személyi hatályát.

1. **§-hoz**

A költségvetési törvény felhatalmazása alapján a 2. § az illetményalap összegét tartalmazza. A költségvetési törvény alapján a magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Ezen korlátnak a rendelet személyi hatálya alá tartozó összes köztisztviselő illetménye megfelel.

1. **§-hoz**

A 3. § rendelkezik a rendelet időbeli hatályáról, illetve arról, hogy a rendelet rendelkezéseit 2021. január 1. napjától kell alkalmazni.